รัสเซียอ่วม ติดโควิดเพิ่มกว่าหมื่น แซงอิตาลี UK ขึ้นอันดับ 3 ของโลกแล้ว
รัสเซียยังหนัก พบผู้ติดเชื้อโควิด-19รายใหม่วันเดียวกว่าหมื่น ยอดสะสมทะลุ 2.21 แสน แซงอิตาลี และสหราชอาณาจักรขึ้นมาอยู่ที่อันดับ 3 ของโลกแล้วเมื่อ 11 พฤษภาคม 63 สำนักข่าวรอยเตอร์รายงานสถานการณ์การระบาดของเชื้อไวรัสโคโรนาสายพันธุ์ใหม่ หรือโควิด-19 ในรัสเซียยังคงน่าวิตก โดยทางการรัสเซียแถลงยืนยันพบผู้ติดเชื้อรายใหม่ในช่วง 24 ชั่วโมง พุ่งพรวดถึง 11656 ราย ทำให้จำนวนผู้ติดเชื้อสะสมทะยานขึ้นไปอยู่ที่ 221344 ราย แซงอิตาลี และสหราชอาณาจักรขึ้นมาอยู่อันดับ 3 ของโลกไปเรียบร้อย เป็นรองจากสเปน และอันดับหนึ่งคือสหรัฐอเมริกาส่วนยอดผู้เสียชีวิตด้วยโรคโควิด-19 ในรัสเซียเพิ่มขึ้นอีก 94 ศพ ทำให้มีผู้เสียชีวิตเพิ่มเป็น 2009 ศพแล้ว โดยผู้ติดเชื้อและเสียชีวิตจากโควิด-19 ในรัสเซียนั้น จำนวนกว่าครึ่งหนึ่งอยู่ในกรุงมอสโก เมืองหลวง ซึ่งเป็นศูนย์กลางการระบาด โดยทางการรัสเซียระบุว่า จำนวนผู้ติดเชื้อรายใหม่ที่สูงมากในรัสเซียมีขึ้นขณะที่ทางการใช้มาตรการเชิงรุกตรวจหาเชื้อให้แก่ประชาชนแล้วกว่า 5.6 ล้านรายด้านประธานาธิบดีวลาดิเมียร์ ปูตินของรัสเซีย มีกำหนดประชุมหารือกับคณะรัฐมนตรีและทีมปฏิบัติการสถานการณ์โควิด-19 ในช่วงบ่ายวันจันทร์ตามเวลาท้องถิ่น เพื่อตัดสินใจว่าจะมีการเปลี่ยนแปลงมาตรการล็อกดาวน์ในประเทศหรือไม่ หลังจากได้บังคับใช้มาตั้งแต่สิ้นเดือนมีนาคม.
รัสเซียยังหนัก พบผู้ติดเชื้อโควิด-19 รายใหม่วันเดียวกว่าหมื่น ยอดสะสมทะลุ 2.21 แสน แซงอิตาลี และสหราชอาณาจักรขึ้นมาอยู่ที่อันดับ 3 ของโลกแล้ว
โควิด-19,ไวรัสโคโรน่า,ไวรัสโคโรนา,COVID-19,โควิดรัสเซีย,โควิดวันนี้